帶病宣教，提攜後進，不遺餘力。
慧僧法師，籍貫中國東北遼寧，幼習教觀於觀宗寺，暨福建鼓山湧泉寺，曾親近雲公老人。後回東北，住持奉天慈恩寺。日本侵略東北，偽號滿洲帝國。
彼則大轉法輪，維護佛教，余於一九四七年，自蘇州靈巖山寺回東北，寄寓雲水堂，作掛單眾，初瞻風範，高踞丈席，請見無由，故未一語。後於廣東南華寺，復邂逅相遇，始淡然敘交。旋彼赴香港，余則往雲門大覺寺。
一九四八年重遇於香江東普陀寺。後彼赴南洋、星馬各地弘法，德化所被，聞風而發菩提心者甚眾。此方緣熟，飛渡重洋，為法忘勞，不惜身命，帶病宣教，提攜後進，不遺餘力。
一九八○年，受萬佛聖城四眾恭請講解《梵網經菩薩戒》，於法界佛教大學之道源堂，中西人士聽者踴躍，法筵之盛，尤為希有。
該經講義，已譯為中英對照本，冀流通萬世，以續法燈於盡未來際也。茲聞法師，示寂於星加坡，爰書數言，用資追悼。即以偈頌曰：
是道非道盡包該。
不退轉兮歸去來。